«**Ένας κοντός θα μας σώσει»**

**Κωμωδία, παραγωγής 1981**

**Σκηνοθεσία:** Κώστας Καραγιάννης   
**Σενάριο:** Λάκης Μιχαηλίδης, Πολύβιος Βασιλειάδης  
**Φωτογραφία:** Δημήτρης Παπακωνσταντής  
**Μουσική σύνθεση:** Τάκης Μουσαφίρης

Τραγούδι: Ρίτα Σακελλαρίου, Αρετή Κυπραίου, Μάριος Κυπραίος   
**Εταιρεία παραγωγής:** Καραγιάννης-Καρατζόπουλος  
**Παίζουν:** Νίκος Ρίζος, Έλενα Ναθαναήλ, Έλσα Ρίζου, Κώστας Καραγιώργης, Καίτη Λαμπροπούλου, Νίκος Βερλέκης, Έφη Κοσμά, Δημήτρης Ιωακειμίδης, Άλκης Ζερβός, Πάνος Μιχαλόπουλος, Ντίνος Ηλιόπουλος, Ανθή Γούναρη, Δημήτρης Μπάνος, Αλέκος Ζαρταλούδης, Μάρκος Λεζές, Θανάσης Λιάμης, Ηλίας Κακλαμάνης, Απόστολος Σουγκλάκος, Άννα Τσώνη  
**Διάρκεια**: 95'

**Υπόθεση:** Ο Φώντας Τσακίρης είναι οδηγός νταλίκας και φανατικός τηλεθεατής. Το όνειρό του είναι να αποκτήσει δικό του ταξί, αλλά χάνει τη δουλειά του και έτσι αναγκάζεται να αναζητήσει αλλού εργασία. Προσφεύγει σε μια εταιρεία τηλεοπτικών παραγωγών, την οποία διευθύνει η Φλώρα, η δυναμική κόρη του ντελικάτου Σπύρου Αποστόλου. Εκεί, ο σκηνοθέτης των μεγάλων επιτυχιών Χάρης Μπελόκας ανακαλύπτει το ταλέντο του και ο Φώντας δέχεται να πρωταγωνιστήσει στο νέο σίριαλ, με τον όρο να κρατήσει κρυφό το γάμο του με τη Μάρθα, η οποία αναγκάζεται να παριστάνει την αδελφή του, τη Χριστίνα. Στη συνέχεια, τον ερωτεύεται η συμπρωταγωνίστριά του, μια παλιά πριμαντόνα της όπερας και ερωμένη του Απόστολου, η Μίρβα. Ακολουθεί η γραμματέας της Φλώρας, που κι αυτή ξετρελαίνεται με τον Φώντα που τώρα κινδυνεύει να χάσει τη γυναίκα του και να διαλύσει το σπίτι του. Η άφιξη όμως στην Αθήνα του Μανιάτη αδελφού της Μάρθας, του σκληροτράχηλου Παναγή, αποκαθιστά την τάξη, καθώς ο τελευταίος βάζει τα πράγματα στη θέση τους.